Drie ongelukke binne minute op N3Die toneel nadat ‘n derde vragmotor in die eerste ongelukstoneel ingeploeg het. Foto: @Rescue_unit op Twitter. Robert Mckenzie, woordvoerder van die provinsiale nooddienste, het gesê in die eerste ongeluk is een persoon dood nadat twee vragmotors gebots het. “Terwyl nooddienste op die toneel besig was, het nog ŉ vragmotor in die ongelukstoneel vasgeploeg en ŉ insleepvoertuig, ŉ brandweerwa en ŉ nooddiensvoertuig getref.” Vier mense is in die tweede ongeluk beseer. Volgens Mckenzie het daar intussen ŉ derde ongeluk aan die ander kant van die hoofweg plaasgevind. Hy het gesê dit is nog nie duidelik of enigiemand in dié ongeluk beseer is nie. Maroela Media verneem egter dat ŉ vragmotor ook in die derde ongeluk betrokke was. Dit blyk dat die bestuurder moontlik beheer verloor en die vragmotor teen ŉ wal afgestort het. Die bestuurder is glo beseer.